open-index/open-wikipedia-markdown huggingface dataset:
อ.ศิริชัยนาวา 11

**อ.ศิริชัยนาวา 11** เป็นเรือประมงสัญชาติไทย ซึ่งได้รับรายงานว่าถูกโจรสลัดโซมาเลียปล้นยึดเมื่อวันที่ 2 พฤศจิกายน พ.ศ. 2553 จนกระทั่งลูกเรือสามารถเดินทางกลับประเทศไทยได้เมื่อวันที่ 22 พฤศจิกายน

## การยึดเรือ
วันที่ 2 พฤศจิกายน หมู่เรือปราบปรามโจรสลัดกองทัพเรือ ได้รับแจ้งจากบริษัท ศิริชัยการประมง จำกัด ว่าเรือ อ.ศิริชัยนาวา 11 ได้ถูกโจรสลัดยึดเรือ ขณะเดินทางจากเบยาลีไปยังเอเดน ห่างจากชายฝั่งประเทศเยเมนประมาณ 15 ไมล์ โดยมีโจรสลัดคาดว่าเป็นชาวโซมาเลีย 10 คน ในจำนวนนี้ 8 คนใช้เรือไฟเบอร์เข้าโจมตีทางท้ายเรือ และยิงปืนขู่ จากนั้นจึงขึ้นเรือและบังคับให้ลูกเรือไปอยู่รวมกันและให้เรือกลับเข้าฝั่ง ส่วนอีก 2 คนแล่นเรือเร็วหายไป โดยขณะที่เกิดการยึดเรือขึ้นนั้น มีลูกเรือคนหนึ่งออกอุบายว่าจะไปตรวจดูปริมาณน้ำมันก่อนจะกระโดดน้ำหนี ลูกเรือคนดังกล่าวต่อมาได้รับความช่วยเหลือจากยามฝั่งเยเมน ขณะเกิดเหตุ เรือดังกล่าวอยู่ห่างจากหมู่เรือปราบปรามโจรสลัดกองทัพเรือ 650 กิโลเมตร

เรือตรวจการณ์ทหารเรือเยเมนได้ยิงอาวุธไปยังเรือประมงที่ระยะห่างประมาณ 1,500–1,800 หลา จำนวน 2 ชุด โดยมีการยิงตอบโต้มาจากเรือประมงเป็นระยะ หลังจากยิงปะทะกันประมาณ 10 นาที ลูกเรือได้เล่าเหตุการณ์ว่า เรือถูกยิงจากเรือไม่ทราบสัญชาติจนไฟลุกไหม้และจมลงในเวลาต่อมา

## การช่วยเหลือ
ศูนย์ปฏิบัติการกองทัพเรือ สั่งการให้เรือหลวงปัตตานีติดตามสกัดกั้น โดยแล่นไปยังบริเวณที่คาดว่าน่าจะพบเรือในทิศทางดักหน้า ในวันที่ 3 พฤศจิกายน เวลา 7.00 น. ตามเวลาท้องถิ่น เรือหลวงปัตตานีมาถึงพื้นที่ดักหน้าตามแผน และส่งเฮลิคอปเตอร์ค้นหา แต่ก็ไม่พบ อ.ศิริชัยนาวา 11 หมู่เรือปราบปรามโจรสลัดจึงปรับแผนไปค้นหาใกล้กับชายฝั่ง แต่พยายามไม่รุกล้ำน่านน้ำอาณาเขตของโซมาเลีย

หลังจากหมู่เรือได้ประเมินสถานการณ์แล้ว จึงได้ปรับแผนอีกครั้ง โดยสั่งการให้เรือหลวงปัตตานีแล่นกลับไปยังบริเวณที่เรือ อ.ศิริชัยนาวา 11 ถูกยึด ซึ่งเมื่อไปถึงบริเวณดังกล่าวเมื่อวันที่ 4 พฤศจิกายน แล้ว ก็ได้พบคราบน้ำมันและเศษวัสดุบนผิวน้ำ หลังจากค้นหาต่อไปเป็นอาณาบริเวณ 9 ไมล์ทะเล ก็พบผู้รอดชีวิตลอยคออยู่นทะเลรวม 23 คน เป็นลูกเรือชาวไทย 7 คน ลูกเรือชาวกัมพูชา 15 คน และตำรวจเยเมน 1 นาย

เรือหลวงปัตตานีได้นำผู้ประสบภัยขึ้นเฮลิคอปเตอร์ไปส่งยังเรือหลวงสิมิลัน ในจำนวนนี้มีผู้ได้รับบาดเจ็บรุนแรง 3 คน จึงได้นำตัวผู้ประสบภัยเข้ารับการรักษาในโรงพยาบาลในเมืองซาลาลาห์ โดยทางโรงพยาบาลแจ้งว่าจะให้เวลาพักรักษาตัว 1–2 สัปดาห์ ซึ่งลูกเรือทั้งหมดปลอดภัยแล้ว

เมื่อวันที่ 22 พฤศจิกายน พ.ศ. 2553 ลูกเรือชาวไทยจำนวน 7 คนได้เดินทางกลับถึงท่าอากาศยานสุวรรณภูมิ ประเทศไทย เมื่อเวลา 10.45 น. ด้วยเที่ยวบิน WY 813 ของสายการบินโอมานแอร์ ลูกเรือประกอบด้วย สมศรี ลาทอง, สมชาย ผมสมหวัง, ปริญญา มุสิกา, วุฒิพงษ์ ภู่เงิน, ทวิชัย โสรเนตร, ไพรสนท์ ทองสุข และอิสระ จันโนมแซง

## ข้อมูลเรือ
อ.ศิริชัยนาวา 11 มีใบอนุญาตทำการประมงในน่านน้ำเยเมน โดยบริษัท ศิริชัยมารีนฟิชเชอรี่ จำกัด ซึ่งเป็นบริษัทร่วมทุนกับเยเมน ขนาดระวางเรือ 303.95 ตันกรอส จำนวนลูกเรือ 29 คน แบ่งเป็นสัญชาติไทย 9 คน สัญชาติกัมพูชา 15 คน และสัญชาติเยเมน 5 คน นายเรือชื่อนันทวัฒน์ แสงพระจันทร์ ช่างเครื่องชื่อบุญเลี่ยม เอ็นดู ซึ่งสามารถหนีออกมาได้เป็นคนแรกโดยการออกอุบาย เหตุการณ์ดังกล่าวทำให้บริษัทได้รับความเสียหายกว่า 20 ล้านบาท และยังมีลูกเรือสูญหายอีก 5 คน ประกอบด้วยนายเรือและลูกเรือชาวเยเมนอีก 4 คน คาดว่าทั้งหมดน่าจะเสียชีวิตแล้ว

## อ้างอิง

หมวดหมู่:เรือในประเทศไทย
ปลากะพงญี่ปุ่น

**ปลากะพงญี่ปุ่น** (; ; ออกเสียงว่า *อาคาเมะ*)  มีชื่อวิทยาศาสตร์ว่า *Lates japonicus* ในวงศ์ปลากะพงขาว (Latidae) 

มีรูปร่างคล้ายกับปลาในสกุล *[[Lates]]* ทั่วไป โดยเฉพาะอย่างยิ่งในชนิด *[[ปลากะพงขาว|L. calcarifer]]* เพราะเป็นชนิดที่ถูกจำแนกออกมาเมื่อปี ค.ศ. 1984 โดยนักมีนวิทยาชาวญี่ปุ่น 2 คน คือ ดร.มะซะโอะ ทะยะคะมะ และ ดร.ยะสุฮิโระ ทะกิ

โดยปลากะพงญี่ปุ่นนั้นมีความยาวระหว่างก้านครีบหนามก้านที่ 3 ของครีบหลัง กับ ความยาวครีบท้องยาวกว่า มีจำนวนเกล็ดบริเวณเหนือและใต้เส้นข้างลำตัวมากกว่า  จำนวนก้านครีบอกมีน้อยกว่า และก้านครีบก้นมีจำนวนเท่ากันแต่ทว่ามีความยาวกว่า

ขนาดเมื่อโตเต็มที่ประมาณ 130 เซนติเมตร น้ำหนักสูงสุดที่ได้รับรายงานคือ 33 กิโลกรัม 

พบกระจายพันธุ์บริเวณเกาะคิวชูและเกาะชิโกกุ ปลาจะทำการผสมพันธุ์และวางไข่ในทะเล เมื่อฟักเป็นตัว ตัวอ่อนจะว่ายอพยพเข้ามาอาศัยในแหล่งน้ำจืดเช่น แม่น้ำชิมันโท และแม่น้ำโอโยวโด

ปลากะพงญี่ปุ่นได้ถูกบันทึกภาพเคลื่อนไหวเกี่ยวกับพฤติกรรมของมันได้เป็นครั้งแรกเมื่อเดือนกุมภาพันธ์  ค.ศ. 2010 โดยสำนักข่าวบีบีซีของอังกฤษ โดยที่ชื่อของมันในภาษาญี่ปุ่นแปลได้ว่า "ตาสีแดง" และทางมหาวิทยาลัยโตเกียวก็ได้ติดตั้งเครื่องอัลตราซาวด์เพื่อติดตามพฤติกรรม

## อ้างอิง

## แหล่งข้อมูลอื่น
*รูปและข้อมูลปลากะพงญี่ปุ่น

หมวดหมู่:วงศ์ปลากะพงขาว
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
ฟริทซ์ ไครส์เลอร์

thumb|ไครส์เลอร์ใน ค.ศ. 1930
**ฟรีดริช "ฟริทซ์" ไครส์เลอร์** (; 2 กุมภาพันธ์ ค.ศ. 1875 – 29 มกราคม ค.ศ. 1962) เป็นนักไวโอลิน นักแต่งเพลงและอุปรากรชาวออสเตรียเชื้อสายยิว-เยอรมัน  ต่อมาได้ย้ายไปอยู่สหรัฐและเปลี่ยนสัญชาติเป็นอเมริกัน มีผลงานแต่งเพลงที่มีชื่อเสียงเช่น *[[Liebesfreud]]*, *[[Liebesleid]]*, *[[Schön Rosmarin]]*  

ไครส์เลอร์เป็นนักไวโอลินที่ได้รับการชื่นชมอย่างสูงจากทั้งผู้ฟังและนักไวโอลินด้วยกันเอง น้ำเสียงไวโอลินที่เขาเล่น อบอุ่นนุ่มนวล เป็นเอกลักษณ์เฉพาะตัว เขายังเป็นคนแรกที่ใช้เทคนิคการสั่นนิ้วบนไวโอลินอย่างต่อเนื่อง (continuous vibrato) เป็นแบบอย่างให้นักไวโอลินรุ่นหลังเอาแบบอย่าง

ไครส์เลอร์เกิดที่กรุงเวียนนา บิดามีเชื้อสายยิว ในขณะที่มารดาเป็นชาวเยอรมัน เริ่มหัดเล่นไวโอลินตั้งแต่อายุ 4 ปี และศึกษาดนตรีที่ Vienna Conservatory และที่ปารีส เป็นลูกศิษย์ของคีตกวีคนสำคัญเช่น ลีโอ ดีลีบีส, ชูลส์ มัสแน, เอ็ดเวิร์ด เอลการ์  เขามีชื่อเสียงจากการออกตระเวนแสดงสด โดยนำผลงานดนตรีที่เขาแต่งขึ้นเองมาแสดง โดยอ้างว่าเป็นผลงานของคีตกวีที่มีชื่อเสียงที่ล่วงลับไปแล้ว ที่เขาเพิ่งค้นพบจากห้องสมุดหรือโบสต์ตามสถานที่ที่เขาออกตระเวนแสดง เช่น อันโตนีโอ วีวัลดี (ค.ศ. 1678–1741), แกตาโน ปุกกานี (ค.ศ. 1731–1798), ฟรองซัวร์ คูเปอริน (ค.ศ. 1668–1733) โดยให้เหตุผลว่า หากระบุในการแสดงว่าเป็นเพลงที่เขาแต่งขึ้นเอง ผู้ชมก็จะไม่ให้ความสนใจ  

ผลงานที่มีชื่อเสียงของไครส์เลอร์ คือเพลงวอลซ์ *Liebesfreud*, *Liebesleid* และ *Schön Rosmarin* นั้น เขานำออกแสดงครั้งแรกในในปี ค.ศ. 1910 โดยระบุว่าเป็นงาน "3 Viennese Folk Dances" ของโจเซฟ แลนเนอร์ (ค.ศ. 1801–1843) ชาวออสเตรีย แต่ในการแสดงครั้งหนึ่งที่เบอร์ลิน เขานำสามเพลงนี้ (ที่ระบุว่าเป็นของโจเซฟ แลนเนอร์) มาแสดงเป็นชุดพร้อมกับ *Caprice Viennois* ที่ระบุชื่อว่าเขาเป็นผู้แต่งเอง การแสดงครั้งนั้นถูกวิพากษ์วิจารณ์โดยคอลัมนิสต์จากหนังสือพิมพ์ Berliner Tageblatt ว่า ไครส์เลอร์กล้าดีอย่างไร ที่นำผลงานของตัวเองมาจัดแสดงเทียบเคียงกับผลงานของโจเซฟ แลนเนอร์ ผู้ล่วงลับ ไครส์เลอร์ตอบโต้ว่าจริง ๆ แล้วงานสี่ชิ้นนั้นเขาเป็นผู้แต่งเอง 

ผลงานของไครส์เลอร์ทั้งหมดยังเป็นที่เข้าใจว่าเป็นผลงานของคีตกวีสำคัญ จนกระทั่งเขาอายุ 60 ปี เมื่อวันที่ 2 กุมภาพันธ์ ค.ศ. 1935 นักวิจารณ์ดนตรีของหนังสือพิมพ์นิวยอร์กโพสต์ ชื่อโอลิน ดาวน์ส ได้ส่งโทรเลขอวยพรวันเกิด โดยแกล้งถามว่าผลงานเพลงที่อ้างว่าเป็นผลงานเก่านั้น เขาเป็นคนแต่งเองหรือไม่  ไครส์เลอร์ตอบกลับว่าจริง ๆ แล้วเขาเป็นผู้แต่งผลงานทั้งหมดด้วยตัวเอง  ทำให้เกิดเป็นข่าวครึกโครม เหตุการณ์อื้อฉาวนี้มีทั้งผู้โจมตี ในขณะที่บางส่วนก็ยอมรับ 

## อ้างอิง

## แหล่งข้อมูลอื่น

* 
* 
* 
* 

หมวดหมู่:คีตกวีชาวอเมริกัน
หมวดหมู่:คีตกวีชาวออสเตรีย
หมวดหมู่:นักไวโอลิน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากเวียนนา
หมวดหมู่:บุคคลจากนครนิวยอร์ก
สนธิสัญญาคานางาวะ

**สนธิสัญญาคานางาวะ** () หรือ **ข้อตกลงคานางาวะ** () เป็นสนธิสัญญาที่ได้ทำขึ้นระหว่างพลเรือจัตวา แมทธิว ซี. เพอร์รี แห่งกองทัพเรือสหรัฐอเมริกา และรัฐบาลเอโดะ สนธิสัญญาดังกล่าวมีผลให้ญี่ปุ่นต้องเปิดเมืองท่าชิโมดะและฮาโกดาเตะให้ค้าขายกับสหรัฐอเมริกาและรับประกันความปลอดภัยของกะลาสีเรือแตกชาวอเมริกัน อย่างไรก็ตาม สนธิสัญญาดังกล่าวมิได้สร้างพื้นฐานสำหรับการตั้งถิ่นฐานถาวรในบริเวณดังกล่าว สนธิสัญญาได้วางรากฐานสำหรับสหรัฐในการรักษากงสุลถาวรในชิโมดะ การมาถึงของกองเรือของเพอร์รีนำมาซึ่งการสิ้นสุดของนโยบายตัดขาดจากโลกภายนอกเป็นเวลา 200 ปีของญี่ปุ่น (ซาโกกุ)

เพอร์รีปฏิเสธที่จะเจรจากับเจ้าหน้าที่ทางการของญี่ปุ่นและต้องการเจรจากับประมุขแห่งรัฐของญี่ปุ่นโดยตรง ในเวลานั้น โชกุน โทกูงาวะ อิเอโยชิ เป็นผู้ปกครองโดยพฤตินัยของญี่ปุ่น และไม่เคยมีธรรมเนียมที่จักรพรรดิจะทรงมีพระราชปฏิสัณฐารกับชาวต่างชาติโดยตรง เพอร์รีจึงเจรจาความกับ ฮิระชิ อะกิระ ผู้ถืออำนาจเต็มแทนโชกุน และจึงถวายหนังสือสัญญาให้จักรพรรดิโคเมทรงลงพระนามรับรอง  

สนธิสัญญาคานางาวะ ตามมาด้วยสนธิสัญญาสัมพันธไมตรีและการค้า หรือ "สนธิสัญญาแฮริส" ใน ค.ศ. 1858 ซึ่งอนุญาตให้สัมปทานแก่ชาวต่างประเทศ การมอบสิทธิสภาพนอกอาณาเขตให้แก่ชาวต่างประเทศ และการจำกัดภาษีขาเข้าของสินค้าต่างประเทศ ญี่ปุ่นในเวลาต่อมาจะอยู่ภายใต้ "ระบบสนธิสัญญาอันไม่เป็นธรรม" อันเป็นลักษณะของความสัมพันธ์ระหว่างชาติเอเชียและชาติตะวันตกในยุคสมัยดังกล่าว

## เชิงอรรถ

## แหล่งข้อมูลอื่น
* The Convention of Kanagawa, 1854 (full text) 


หมวดหมู่:สนธิสัญญาญี่ปุ่น–สหรัฐ
หมวดหมู่:สนธิสัญญาไม่เสมอภาค
หมวดหมู่:สนธิสัญญาในคริสต์ศตวรรษที่ 19
หมวดหมู่:สนธิสัญญาเกี่ยวข้องกับรัฐบาลเอโดะ
หมวดหมู่:สนธิสัญญาเกี่ยวข้องกับสหรัฐ
หมวดหมู่:อนุสัญญา
หมวดหมู่:ข้อตกลงระหว่างประเทศ
หมวดหมู่:ยุคเอโดะ
หมวดหมู่:โยโกฮามะ
หมวดหมู่:สนธิสัญญาในปี พ.ศ. 2397
อาศรม 4

**อาศรม**ในศาสนาฮินดูหมายถึงระยะของชีวิต 4 ระยะซึ่งมีระบุไว้ในเอกสารยุคโบราณและยุคกลางของฮินดู อาศรมทั้งสี่ระยะได้แก่ *[[พรหมจรรย์ (แนวคิดทางศาสนา)|พรหมจรรยะ]]* (ผู้เรียน), *[[คฤหัสถ์ (ศาสนาฮินดู)|คฤหัสถะ]]* (ผู้ครองเรือน), *[[วานปรัสถ์|วานปรัสถะ]]* (ผู้ออกจาริก) และ  *[[สันยาสี|สันยาสะ]]* (ผู้ละทิ้งทางโลก)

อาศรมสี่เป็นหนทางหนึ่งของแนวคิด *[[ธรรม|ธรรมะ]]* ในศาสนาฮินดู และเป็นส่วนหนึ่งของประเด็นทางจริยศาสตร์ของปรัชญาอินเดีย ที่ซึ่งถูกรวมเข้ากับเป้าหมายสี่ประการของชีวิตมนุษย์ (*[[Purusartha|ปุรุษสรรถะ]]*) เพื่อการเติมเต็ม, ความสุข และการบรรลุทางจิตวิญญาณ แนวคิดอาศรม 4 ยังมีอิทธิพลต่อการวางแผนดำรงชีวิตของผู้คนโดยเฉพาะในอินเดีย

## ระบบอาศรม
ภายใต้ระบบอาศรมสี่ ชีวิตมนุษย์แบ่งออกเป็นสี่ช่วง โดยเป้าหมายของแต่ละช่วงชีวิตคือการเติมเต็มและพัฒนาปัจเจก ในระบบอาศรมแบบคลาสสิก เช่นใน *อาศรมอุปนิษัท*, *ไวขานสธรรมสูตร* และใน *[[วิชาธรรมศาสตร์|ธรรมศาสตร์]]* ซึ่งเขียนขึ้นในยุคถัดมา มีการระบุช่วงอายุแนะนำในการเข้าสู่แต่ละระยะ ในขณะที่ระบบดั้งเดิมดังที่ปรากฏใน *[[ธรรมสูตร]]* ยุคแรก อาศรมทั้งสี่เป็นวิถีชีวิตทางเลือกสี่แบบ โดยไม่ปรากฏการระบุช่วงวัยที่ให้ปฏิบัติ

## อ้างอิง

หมวดหมู่:หลักธรรมของศาสนาฮินดู
หมวดหมู่:ปรัชญาฮินดู
หมวดหมู่:ช่วงชีวิต
ทฤษฎีสองชาติ

thumb|250px|แผนที่บริติชราชในปีค.ศ.1909 แสดงถึงบริเวณที่มีการนับถือศาสนาต่าง ๆ ในแต่ละอำเภอ
**ทฤษฎีสองชาติ** (อักษรเทวนาครี:दो क़ौमी नज़रिया; ; ) หมายถึง อุดมการณ์ที่ว่าเอกลักษณ์พื้นฐานของชาวมุสลิมในอนุทวีปอินเดีย คือ ศาสนาของพวกเขา หาใช่ภาษาหรือลักษณะเชื้อชาติไม่ และด้วยเหตุนี้ ชาวอินเดียที่นับถือศาสนาฮินดูและที่นับถือศาสนาอิสลามจึงถือว่าเป็นคนละสัญชาติที่แตกต่างกัน โดยไม่คำนึงถึงชาติพันธุ์หรือลักษณะร่วมอื่น ๆ ทฤษฎีสองชาติเป็นหลักการก่อตั้งของขบวนการปากีสถาน (นั่นคือ อุดมการณ์ก่อตั้งประเทศปากีสถาน) และการแบ่งประเทศอินเดียใน ค.ศ. 1947 อุดมการณ์ที่ว่าศาสนาเป็นปัจจัยกำหนดการจำกัดความสัญชาติของชาวอินเดียมุสลิมยังได้เป็นแหล่งที่มาของแรงบันดาลใจขององค์การชาตินิยมฮินดูหลายองค์กร ซึ่งก่อให้เกิดการจำกัดความใหม่ที่แตกต่างกันของชาวอินเดียมุสลิมว่าเป็นชาวต่างชาติมิใช่อินเดีย การขับไล่มุสลิมออกไปจากอินเดีย การก่อตั้งรัฐฮินดูตามกฎหมายขึ้นในอินเดีย การห้ามเปลี่ยนศาสนาเป็นอิสลาม และการเสนอให้มีการเปลี่ยนศาสนาชาวอินเดียมุสลิมให้มานับถือศาสนาฮินดู

การตีความในทฤษฎีสองชาติมีหลายแนวทาง ขึ้นอยู่กับว่า สองสัญชาติสมมุติฐานสามารถอยู่ร่วมกันในดินแดนเดียวกันได้หรือไม่ โดยส่อความถึงความแตกต่างมูลฐาน การตีความหนึ่งถกเถียงเกี่ยวกับอธิปไตยการปกครองตนเอง รวมไปถึงสิทธิที่จะแบ่งแยกดินแดน สำหรับพื้นที่ซึ่งมีชาวมุสลิมอาศัยอยู่เป็นส่วนใหญ่ในอนุทวีปอินเดีย แต่ต้องไม่มีการถ่ายเทประชากร (นั่นคือ ชาวฮินดูและชาวมุสลิมจะยังคงสามารถอาศัยอยู่ร่วมกันได้) การตีความอีกแบบหนึ่งโต้แย้งว่าชาวฮินดูและชาวมุสลิมประกอบกันขึ้นเป็น "สองวิถีชีวิตที่แตกต่างกัน และมักเป็นปฏิปักษ์ต่อกันบ่อยครั้ง และดังนั้น ผู้ที่นับถือศาสนาทั้งสองนี้ไม่สามารถอาศัยอยู่ร่วมกันในชาติเดียวกันได้" ในการตีความดังกล่าว การถ่ายเทประชากร (นั่นคือ ย้ายชาวฮินดูทั้งหมดออกจากพื้นที่ที่มีประชากรมุสลิมอาศัยอยู่เป็นส่วนใหญ่ และย้ายชาวมุสลิมทั้งหมดออกจากพื้นที่ที่มีประชากรฮินดูอาศัยอยู่เป็นส่วนใหญ่) เป็นขั้นตอนที่พึงปรารถนาในการมุ่งหน้าไปสู่การแบ่งแยกออกเป็นสองชาติซึ่ง "ไม่สามารถอยู่ร่วมกันได้ด้วยความสัมพันธ์อันสอดคล้องกัน"

การคัดค้านทฤษฎีดังกล่าวมาจากสองแหล่ง หนึ่ง คือ แนวคิดของชาติอินเดียเดียว ซึ่งชาวฮินดูและชาวมุสลิมเป็นประชาคมที่สานเข้าด้วยกัน นี่เป็นหลักการก่อตั้งของสาธารณรัฐอินเดีย ซึ่งเป็นรัฐสมัยใหม่และไม่เกี่ยวข้องกับศาสนาอย่างเป็นทางการ ถึงแม้ว่าหลังจากที่มีการแยกประเทศออกไปแล้ว การโต้เถียงที่ว่าชาวมุสลิมและชาวฮินดูเป็ยคนละสัญชาติกันหรือไม่ก็ได้เกิดขึ้นในประเทศปากีสถานที่เพิ่งก่อตั้งขึ้นใหม่ด้วยเช่นกัน การคัดค้านจากแหล่งที่สองคือแนวคิดที่ว่าในขณะที่อินเดียมิใช่ชาติเพียงหนึ่งเดียว ไม่ใช่ทั้งของชาวมุสลิมหรือชาวฮินดูจากอนุทวีป แต่มันเป็นของอดีตประชากรของหน่วยปกครองเดียวกันในอนุทวีปซึ่งเป็นชาติที่แท้จริงและสมควรได้รับอธิปไตย

## อ้างอิง

หมวดหมู่:ความขัดแย้งระหว่างศาสนา
หมวดหมู่:ศาสนาอิสลาม
หมวดหมู่:ศาสนาฮินดู
Test

**Test** อาจหมายถึง

## วิทยาศาสตร์และเทคโนโลยี
* การทดสอบซอฟต์แวร์ กระบวนการของการตรวจสอบว่าโปรแกรมซอฟต์แวร์ที่ทำงานตามที่คาดการณ์หรือไม่

## บุคคลสำคัญ
* แอนดรูว์ มาร์ติน (ค.ศ. 1975–2009), นักมวยปล้ำอาชีพซึ่งใช้ชื่อในสังเวียน คือ "เทสท์"
* เดสมอนด์ เทสเตอร์
* จอห์น เทสต์
* จอน เทสเตอร์
* ราลฟ์ เทสเตอร์
* รูธ เทสเตอร์
* สแกน เทสเตอร์
* วิลเลียม เทสเตอร์
* แซคคารี เทสเตอร์
คริส ค็อกซ์ (เฟซบุ๊ก)

upright|right|thumb|ภาพถ่ายในเดือนธันวาคม พ.ศ. 2553

**คริสโตเฟอร์ ค็อกซ์** () เป็นรองประธานฝ่ายผลิตภัณฑ์ของเฟซบุ๊ก

ค็อกซ์ได้รับปริญญาตรีสาขาระบบสัญลักษณ์ เน้นศึกษาเรื่องปัญญาประดิษฐ์จากมหาวิทยาลัยสแตนฟอร์ด โดยศึกษาระหว่างปี พ.ศ. 2544-2547 เขาเข้าร่วมกับเฟซบุ๊กในปี ค.ศ. 2005 ในตำแหน่งวิศวกรซอฟต์แวร์ และทำงานในส่วนนิวส์ฟีดและกล่องจดหมาย หลังจากนั้นได้รับการเลื่อนตำแหน่งเป็นผู้บริหารฝ่ายบุคลากร จากนั้นก็ได้รับการเลื่อนตำแหน่งอีกครั้งเป็น รองประธานฝ่ายผลิตภัณฑ์ ซึ่งยังคงอยู่ในตำแหน่งนี้ จากข้อมูลเดือนกรกฎาคม พ.ศ. 2553

ด้านชีวิตส่วนตัว สมรสเมื่อวันที่ 29 ธันวาคม พ.ศ. 2553 กับนางสาววิศรา วิจิตรวาทการ บุตรีของนายวิวัฒน์วงศ์ วิจิตรวาทการ ผู้บริหารบริษัทในเครือล็อกซเลย์ โดยวิศรานั้นเป็นผู้กำกับภาพยนตร์เรื่อง *สุญญากาศ* (In Space)

## อ้างอิง

หมวดหมู่:เฟซบุ๊ก
แอนดรูว์ มาร์ติน

**แอนดรูว์ เจมส์ รอเบิร์ต แพทริก มาร์ติน** (Andrew James Robert Patrick Martin; 17 มีนาคม ค.ศ. 1975 - 13 มีนาคม ค.ศ. 2009) เป็นนักมวยปล้ำอาชีพชาวแคนาดาที่เคยสังกัด WWF/E ในนาม **เทสต์**  (Test) เพื่อนบ้านพบเขาหมดสติคาบ้านซึ่งเป็นผลจากการใช้ยาเกินขนาดและเสียชีวิตแล้ว

## ประวัติ
เทสต์ได้เปิดตัวครั้งแรก ในวันที่ 28 ตุลาคม 1998 ใน ซันเดย์ไนท์ฮีท ในฐานะบอดี้การ์ดของวง Mötley Crüe ก่อนที่ในรอว์ก็เข้ามาป่วนแมตช์ชิงแชมป์ระหว่างเดอะ ร็อก กับทริปเปิลเอช และเข้าร่วมกลุ่มกับวินซ์ แม็กแมน ในนามเดอะคอร์ปาเรชัน และได้ชื่อว่าเทสต์ในที่สุด

เทสต์ก็ได้ไปอยู่กลุ่มดิยูเนียนของมิก โฟลีย์ เป็นกลุ่มที่ไม่พอใจในตัววินซ์ และมีอาวุธคือไม้ 2x4 เป็นอาวุธ ปีเดียวกันเทสต์ก็เริ่มมีความสัมพันธ์กับสเตฟานี แม็กแมน ลูกสาวของวินซ์ หลังจากเอาชนะเชน แม็กแมน ในซัมเมอร์สแลม 1999 หลังจากนั้นก็ได้จัดพิธีแต่งงานขึ้น แต่สุดท้ายพิธีแต่งงานก็ล่มเมื่อทริปเปิลเอชโผล่มาทางจอและได้ลักพาตัวสเตฟานีไปแต่งงานที่ลาสเวกัส ทำให้ตัวเองต้องกลับมาเป็นอธรรมอีกครั้งและฟอร์มทีม กับอัลเบิร์ต ในนาม T&A โดยมีทริส สตราตัสเป็นผู้จัดการ แต่ก็อยู่ได้ไม่นานในปี 2001 ก็แตกกลุ่มทันที

ในช่วงก่อนที่จะยุบทีม เทสต์คว้าแชมป์ฮาร์ดคอร์เอาชนะบิ๊กบอสแมนไปได้ และในปี 2001 เอาชนะวิลเลียม รีกัลคว้าแชมป์ยุโรปไปครอง และปีเดียวที่ดิแอนไลแอนซ์เข้ามาป่วนใน WWF เทสต์หักหลังและไปรวมกลุ่มกับพวกนี้ เพราะหลายคนหาว่าเข้าเป็นหนอนบ่อนไส้ให้กับ WWF เทสต์จับกลุ่มกับบูเกอร์ ที และแย่งแชมป์แทกทีม WWF และWCW เอาชนะดิอันเดอร์เทเกอร์ และเคน ก่อนไปเสียให้ฮาร์ดี บอยซ์ และคว้าแชมป์อินเตอร์คอนติเนนทัลจากแมทท์ ฮาร์ดี และเสียให้เอดจ์ ในศึกรวมแชมป์ยูเอส-แชมป์อินเตอร์ในเซอร์ไวเวอร์ ซีรีส์ 2001

ในปีถัดมา เทสต์ก็รวมกลุ่มกับ แลนซ์ สตอร์ม, คริสเตียน, วิลเลียม รีกัล ในนามอันอเมริกัน แต่ไม่ประสบความสำเร็จและในปี 2003 เทสต์ก็ได้เป็นแฟนกับสเตซี คิบเลอร์ โดยเธอผลักดันเต็มที่ให้กับเขาจนเขาขอเป็นแฟนกับเธอ ต่อมาก็เปิดศึกกับสก็อตต์ สไตเนอร์ ที่แอบชอบเธอเหมือนกันก่อนที่จะพลิ๊กล็อกเมื่อเขาให้เทสต์ชนะ และเธอต้องมาเป็นลูกน้องให้กับทีมนี้ แตบทบาทก็จบลงที่เสียกับเสียหมด เทสต์ก็มีงานน้อยลง ในปี 2004 เทสต์ก็ถูกยกเลิกสัญญา ไปพร้อมกับ เอ-เทรน และ บิลลี กัน ในปี 2005 เขาจึงไปปล้ำค่ายอิสระ

ปี 2006-2007 เทสต์กลับมามีบทบาทใน ECW โดยใน ดิเซมเบอร์ ทู ดิสเมมเบอร์ เขาได้มีโอกาสชิงแชมป์โลก ECW ในเอกซ์ตรีม อิลิมิเนชั่น แชมเบอร์ แต่ก็ไม่สำเร็จแล้วมีบทบาทพักนึงก็ถูกยกเลิกสัญญาอีกครั้ง ในปี 2007 เทสต์ย้ายไป TNA โดยใช้ชื่อจริงของเขา จนวันที่ 19 ธันวาคม 2007 เขาประกาศว่าจะเริ่มทัวร์ครั้งสุดท้ายในอังกฤษ ไอร์แลนด์ และฝรั่งเศสในเดือนกุมภาพันธ์และมีนาคม 2008 ก่อนที่จะเลิกเล่นมวยปล้ำอาชีพ

เทสต์เสียชีวิตลงเมื่อวันที่ 13 มีนาคม 2009 โดยเพื่อนบ้านพบเขาหมดสติคาบ้านซึ่งเป็นผลจากการใช้ยาเกินขนาด

## ผลงานอื่นๆ

## แชมป์และรางวัล
***[[Pro Wrestling Illustrated]]**
**PWI ranked him #**37** of the 500 top singles wrestlers of the year in the PWI 500 in 2001
***Wild West Wrestling**
**WWW Heavyweight Championship (1 time)
***[[WWE|World Wrestling Federation]]**
**WWF Intercontinental Championship (1 time)
**WWF European Championship (1 time)
**WWF Hardcore Championship (2 times)
**WWF Tag Team Championship (1 time) – with Booker T
**WCW Tag Team Championship (1 time) – with Booker T

## อ้างอิง

## แหล่งข้อมูลอื่น

*
*
*

หมวดหมู่:นักมวยปล้ำอาชีพชาวแคนาดา
หมวดหมู่:นักมวยปล้ำอาชีพจากรัฐออนแทรีโอ
หมวดหมู่:รายชื่อสมาชิกของเดอะแอไลแอนซ์ (มวยปล้ำอาชีพ)
พงศ์พิชญ์ ปรีชาบริสุทธิ์กุล

**พงศ์พิชญ์ ปรีชาบริสุทธิ์กุล** (ชื่อเล่น: สตาร์บัคส์;  เกิดเมื่อวันที่ 6 ตุลาคม พ.ศ. 2526) เป็นผู้กำกับและนักแสดงของ บริษัท ลักษ์ 666 และเป็นพนักงานประจำในตำแหน่งครีเอทีฟ ของรายการ สาระแนโชว์ และมีผลงานเกี่ยวกับวงการบันเทิงของไทยอีกมากมาย
## การศึกษา
มหาวิทยาลัยศิลปากร คณะจิตรกรรม ประติมากรรม และภาพพิมพ์ เอกประติมากรรม จบการศึกษา ปี พ.ศ. 2550

## การเข้าวงการ
สตาร์บัคส์ เข้ามาวงการภาพยตร์เรื่อง สาระแน ห้าวเป้ง!! ร่วมกับ เสกสรร รัตนพรพิศ ชื่อเล่น หลังเลนส์  มหาวิทยาลัยศิลปากร คณะจิตรกรรม ประติมากรรม และภาพพิมพ์ เอกภาพพิมพ์ โดยการเป็น ครีเอทีฟของรายการสาระแนในปี พ.ศ. 2550 

## ครีเอทีฟ
* รายการสาระแน
* รายการนั่งยางโชว์
## ผลงาน
* ภาพยนตร์
** 7days เรารักกัน จันทร์-อาทิตย์ (พ.ศ. 2561) รับบทเป็น กล้วย
** รัก 555 อย่าท้าก๋อย (พ.ศ. 2555) รับบทเป็น แฟรงค์เฟริ์ต 
** รักเว้ยเฮ้ย (พ.ศ. 2555) รับบทเป็น ลวก
** สมอลล์รูกูแนว (พ.ศ. 2554) รับบทเป็น ซื่อสัตย์
** สาระแนเห็นผี (พ.ศ. 2553) รับบทเป็น ยี
** Who are you ? (พ.ศ. 2553) รับบทเป็น โดม
** สาระแนสิบล้อ (พ.ศ. 2552) รับบทเป็น ปอเต็กตึ๊ง
** สาระแน ห้าวเป้ง ! (พ.ศ. 2552) รับบทเป็น สตาร์บัคส์
** เค้าเรียกผมว่าความรัก (พ.ศ. 2555) รับบทเป็น โจ
** มอ 6/5 ปากหมาท้าแม่นาค 3D (พ.ศ. 2557) รับบทเป็น พี่มาก
*ละครโทรทัศน์
** O-Negative รักออกแบบไม่ได้ (พ.ศ. 2559) รับบทเป็น พี่โก๋
** ชะนีผีผลัก (พ.ศ. 2560) รับบทเป็น หมอจิตเวทย์
** แหวนดอกไม้ (พ.ศ. 2560) รับบทเป็น เปี๊ยก
* ละครเวที
** เคนลี่ กับก๊วนขี้เล่น (พ.ศ. 2553)
* ผลงานซีรีส์
** อย่ากลับบ้าน (พ.ศ. 2567) รับบทเป็น นที (วัยหนุ่ม) ทาง Netflix
* เบื้องหลังรายการ
** สาระแน
** ฮาจะเกร็ง
** นั่งยางโชว์
* หนังบทสั้น, รายการโทรทัศน์
** หนังดังสุดสัปดาห์ เรื่อง อภินิหารกุมารทะลุมิติ (พ.ศ. 2555) รับบทเป็น ตั้ม
** บันทึกกรรม ตอน จิตสะอาด
** 10 ปากกา หรรษาหน้าเลนส์ ตอน คุณพระคุณเจ้า
** Creative Thailand ตอน คิดแล้วทำ
** The Job เบื้องลึก “หน่วยกู้ภัย ปอเต๊กตึ๊ง”
** เช้าดูวูดดี้
** ที่นี่หมอชิต
** ปล่อยของ
** MAD ROMANCE...ร้ายก็รัก
* MV
** เหนื่อยไหมหัวใจ - Retrospect
* พิธีกร
** ข้านิยม (MCOT family)

## อ้างอิง

## แหล่งข้อมูลอื่น

หมวดหมู่:นักแสดงชาวไทย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
การเชื่อมไฮเปอร์บาริก

thumb|175px|การเชื่อมไฮเปอร์บาริกใต้น้ำ (เปียก)
**การเชื่อมไฮเปอร์บาริก** () เป็นกระบวนการเชื่อมโลหะภายใต้ความดันสูง โดยเฉพาะอย่างยิ่งใต้น้ำ การเชื่อมไฮเปอร์บาริกสามารถกระทำได้ทั้งแบบเปียกในน้ำหรือในสภาวะแห้งบนบกซึ่งมีการปิดล้อมความดันบวกโดยเฉพาะ บ่อยครั้ง คำว่า "การเชื่อมไฮเปอร์บาริก" ใช้เมื่อกระทำในสภาวะแห้ง แต่จะเปลี่ยนไปเรียก "**การเชื่อมใต้น้ำ**" เมื่อกระทำในสภาวะเปียก การประยุกต์ใช้การเชื่อมไฮเปอร์บาริกมีได้หลากหลาย ซึ่งบ่อยครั้งมักจะใช้เพื่อซ่อมเรือ แท่นขุนเจาะน้ำมันนอกชายฝั่ง และท่อส่งน้ำมันหรือก๊าซธรรมชาติ การเชื่อมประเภทนี้มักใช้เหล็กกล้าเป็นวัสดุในการเชื่อม

การเชื่อมไฮเปอร์บาริกแห้งใช้แทนการเชื่อมไฮเปอร์บาริกใต้น้ำเมื่อต้องการโลหะเชื่อมคุณภาพสูง เนื่องจากมีการควบคุมตัวแปรที่เพิ่มมากขึ้น อย่างเช่น ผ่านการใช้การอบชุบโลหะเชื่อมก่อนและหลัง การเชื่อมไฮเปอร์บาริกแห้งมีการควบคุมสภาวะที่ดีกว่าซึ่งนำไปสู่การเพิ่มสมรรถนะของกระบวนการโดยตรงและมักจะให้ผลงานโลหะเชื่อมที่มีคุณภาพมากกว่าเมื่อเปรียบเทียบกับไฮเปอร์บาริกเปียก ปัจจุบัน มีการวิจัยการใช้การเชื่อมไฮเปอร์บาริกที่ความลึกถึง 1,000 เมตรอยู่ในระหว่างการดำเนินงาน โดยทั่วไป ความน่าเชื่อถือของโลหะเชื่อมใต้น้ำมักจะต่ำ (แต่ก็สามารถใช้อุปกรณ์ตรวจสอบแบบไม่ทำลายได้เช่นกัน) โดยเฉพาะอย่างยิ่ง โลหะเชื่อมใต้น้ำเปียก เนื่องจากข้อบกพร่องของโลหะเชื่อมตรวจพบได้ยากหากข้อบกพร่องนั้นเกิดขึ้นใต้ผิวของโลหะเชื่อม

การเชื่อมไฮเปอร์บาริกใต้น้ำได้รับการคิดค้นขึ้นโดยช่างโลหะชาวรัสเซีย คอนสแตนติน ฮเรนอฟ ใน ค.ศ. 1932

## ความเสี่ยง
ความเสี่ยงของการเชื่อมโลหะใต้น้ำรวมไปถึงไฟฟ้าช็อตแก่ผู้เชื่อมได้ เพื่อป้องกันเหตุดังกล่าว อุปกรณ์การเชื่อมจึงต้องสามารถใช้ได้ในสภาพแวดล้อมใต้น้ำ โดยหุ้มด้วยฉนวนอย่างรัดกุมและกระแสเชื่อมจะต้องได้รับการควบคุม นักดำน้ำมืออาชีพจะต้องคำนึงถึงความปลอดภัยมากกว่านักดำน้ำธรรมดาอยู่มาก โดยเฉพาะอย่างยิ่ง ความเสี่ยงจากอาการป่วยจากความกดดันที่ลดลง หลังจากการดำน้ำแบบต่อเนื่อง อันเป็นผลมาจากความดันของอากาศที่ใช้ในการหายใจเพิ่มมากขึ้น ความเสี่ยงอีกอย่างหนึ่ง ซึ่งมักเกิดขึ้นกับการเชื่อมใต้น้ำ คือ การเตรียมถังไฮโดรเจนและออกซิเจน เนื่องจากมันสามารถเป็นวัตถุระเบิดได้ นักดำน้ำส่วนใหญ่ได้รายงานว่า รู้สึกรับรสโลหะในปากว่าเกี่ยวข้องกับการเสื่อมของสารอุดฟัน นอกจากนี้ ยังอาจมีการรับรู้ในระยะยาวและผลกระทบต่อกล้ามเนื้อและกระดูกที่เป็นไปได้

## อ้างอิง

หมวดหมู่:การเชื่อมโลหะ
คอนสตันติน ฮเรนอฟ

**คอนสตันติน คอนสตันติโนวิช ฮเรนอฟ** (; 13 กุมภาพันธ์ ค.ศ. 1894 — 12 ตุลาคม ค.ศ. 1984) เป็นวิศวกรและนักประดิษฐ์ชาวโซเวียต ซึ่งได้คิดค้นการเชื่อมไฮเปอร์บาริกใต้น้ำและการตัดโลหะ ใน ค.ศ. 1932 ซึ่งวิธีการดังกล่าว ได้ใช้กันอย่างแพร่หลายในกองทัพเรือโซเวียตระหว่างสงครามโลกครั้งที่สอง ฮเรนอฟได้รับรางวัลรัฐสตาลิน ใน ค.ศ. 1946

## ชีวประวัติ
ฮเรนอฟเกิดใน ค.ศ. 1894 ณ เมืองโบรอฟสค์ ในมณฑลคาลูกา จักรวรรดิรัสเซีย ซึ่งตั้งอยู่ห่างจากพรมแดนมณฑลมอสโกไปทางใต้ไม่ไกลนัก ค.ศ. 1918 เขาสำเร็จการศึกษาจากคณะไฟฟ้าเคมี มหาวิทยาลัยรัฐเทคนิคไฟฟ้าเซนต์ปีเตอร์สเบิร์ก (SEU) หลังจากสำเร็จการศึกษาแล้ว เขาได้ดำเนินการวิจัยต่อที่มหาวิทยาลัยและทำงานเป็นอาจารย์มหาวิทยาลัยระหว่าง ค.ศ. 1921 และ 1925 จากนั้น จึงได้ย้ายไปยังมอสโกระหว่าง ค.ศ. 1928 และ 1947 โดยทำการสอนที่สถาบันวิศวกรรมกลไฟฟ้ามอสโก (การขนส่งทางราง) ใน ค.ศ. 1933 เขาได้กลายเป็นศาสตราจารย์ที่นั่น ในเวลาเดียวกัน ระหว่าง ค.ศ. 1931 และ 1947 ฮเรนอฟได้ทำการสอนที่มหาวิทยาลัยรัฐเทคนิคมอสโกบาอูมัน หนึ่งในมหาวิทยาลัยเทคนิคที่เก่าแก่ที่สุดและใหญ่ที่สุดของรัสเซีย

ในคริสต์ทศวรรษ 1940 ฮเรนอฟย้ายไปยังยูเครน ที่ซึ่งเขาได้รับตำแหน่งศาสตราจารย์ในสถาบันต่าง ๆ ได้แก่ สถาบันเชื่อมไฟฟ้า (ค.ศ. 1945-48 และ ค.ศ. 1963 จนกระทั่งปลดเกษียณ) สถาบันกลศาสตร์งานโครงสร้าง (ค.ศ. 1948-52) สถาบันวิศวกรรมไฟฟ้า (ค.ศ. 1952-63) และสถาบันโปลีเทคนิคเคียฟ (ค.ศ. 1947-58)

## ความสำเร็จ
ฮเรนอฟอุทิศชีวิตการทำงานทั้งหมดให้กับการพัฒนาเทคนิคและอุปกรณ์การเชื่อมโลหะ เขาคิดค้นวิธีการเชื่อมไฟฟ้าและการตัดโลหะใต้น้ำ ออกแบบแหล่งพลังงานสำหรับการเชื่อมจุดอาร์ก ฟลักซ์เซรามิก การเคลือบขั้วเชื่อม วิธีการการเชื่อมกดเย็น การเชื่อมแพร่ การตัดพลาสมา และอีกหลายอย่าง ความสำเร็จอันยิ่งใหญ่ของเขา คือ การพัฒนาขั้วเชื่อมสำหรับการเชื่อมโลหะใต้น้ำใน ค.ศ. 1932 การทดสอบที่ประสบความสำเร็จที่ทะเลดำในปีเดียวกันนับเป็นความสำเร็จในทางปฏิบัติครั้งแรกของการเชื่อมโลหะใต้น้ำ ในวิธีการดังกล่าว ฟองแก๊สได้เกิดขึ้นเป็นผลมาจากปฏิกิริยาการเชือมโลหะได้ทำให้เกิดการไหลที่คงที่ซึ่งป้องกันจุดอาร์กไม่ได้ถูกน้ำ การเชื่อมโลหะใต้น้ำมีการนำไปใช้อย่างรวดเร็ว และใน ค.ศ. 1936-38 ได้ถูกใช้ในการยกเรือบอริสที่จมในทะเลดำ เช่นเดียวกับการซ่อมสะพานและเรือลำอื่น ๆ โดยเฉพาะอย่างยิ่ง ระหว่างสงครามโลกครั้งที่สอง

## อ้างอิง

หมวดหมู่:วิศวกรชาวโซเวียต
หมวดหมู่:นักประดิษฐ์ชาวรัสเซีย
หมวดหมู่:บุคคลจากแคว้นคาลูกา
หลาง หล่าง

thumb|หลางหลาง
**หลาง หล่าง** () เป็นนักเปียโนชาวจีน มีชื่อเสียงจากการแสดงคอนเสิร์ตดนตรีคลาสสิกในสหรัฐอเมริกาและยุโรป ปัจจุบันอาศัยอยู่ในสหรัฐอเมริกา

หลาง หล่างเป็นชาวจีนเชื้อสายแมนจู เกิดที่เมืองเฉิ่นหยาง มณฑลเหลียวหนิง เมื่อวันที่ 14 มิถุนายน ค.ศ. 1982 เริ่มหัดเล่นเปียโนตั้งแต่อายุ 3 ปี โดยเริ่มจากการได้ฟังเพลงฮังกาเรียนแรพโซดีหมายเลข 2 ของฟรานซ์ ลิซท์ ที่เป็นเพลงประกอบภาพยนตร์การ์ตูนทอมแอนด์เจอร์รีเมื่ออายุ 2 ปี  เริ่มมีชื่อเสียงจากการชนะเลิศการแข่งขันเปียโนประจำปีของเมืองเฉิ่นหยางเมื่ออายุได้ 5 ปี  จากนั้นเมื่ออายุได้สอบเข้าศึกษาต่อที่วิทยาลัยดนตรีกลาง และได้เป็นนักเปียโนโซโลของวงซิมโฟนีแห่งชาติจีนในการแสดงออกอากาศทางสถานีโทรทัศน์ซีซีทีวี เมื่ออายุได้ 14 ปี และชนะเลิศการแข่งขันในระดับนานาชาติอีกหลายครั้ง

หลาง หล่างได้รับการแต่งตั้งเป็นทูตพิเศษเพื่อเยาวชนขององค์การยูนิเซฟในปี 2004  และได้รับการจัดอันดับเป็น 1 ใน 100 บุคคลผู้ทรงอิทธิพลของโลกประจำปี 2009 โดยนิตยสารไทม์ 

## อ้างอิง

## แหล่งข้อมูลอื่น

* Official website
* Lang Lang Classical Club, International 
* Lang Lang Fanclub 
* Lang Lang at NPR Music
* Lang Lang – Dragon Songs: documentary film 

หมวดหมู่:นักเปียโนชาวจีน
หมวดหมู่:นักเปียโนคลาสสิก
หมวดหมู่:บุคคลจากเฉิ่นหยาง
หมวดหมู่:ชาวจีนเชื้อสายแมนจู
ปลาปอดออสเตรเลีย

**ปลาปอดออสเตรเลีย** หรือ **ปลาปอดควีนส์แลนด์** (; ) เป็นปลากระดูกแข็งในชั้นปลาปอด (Dipnoi) ที่อยู่ในวงศ์ Ceratodontidae และในอันดับ Ceratodontiformes เพียงชนิดเดียวเท่านั้นที่ยังคงสืบสายพันธุ์มาจนถึงยุคปัจจุบันนี้

ซึ่งปลาปอดที่อยู่ในวงศ์นี้และอันดับนี้ มีความแตกต่างไปจากปลาปอดชนิดที่พบในทวีปแอฟริกาและอเมริกาใต้ที่อยู่ในอันดับ Lepidosireniformes พอสมควร  เนื่องจากมีลักษณะใกล้เคียงกับปลาปอดในยุคก่อนประวัติศาสตร์ราว 100 ล้านปีก่อน มากกว่า ซึ่งในอดีตมีปลาปอดที่อยู่ในวงศ์นี้มากถึง 7 ชนิด แต่ปัจจุบันได้สูญพันธุ์ไปหมดแล้ว ซึ่งปลาปอดออสเตรเลียมีความแตกต่างจากปลาปอดในอันดับ Lepidosireniformes กล่าวคือ มีครีบอกและครีบบริเวณท้อง มีรูปทรงคล้ายใบพาย มีถุงลมที่ใช้ช่วยในว่ายน้ำและพยุงตัว 1 ถุง ซึ่งถุงลมนี้มีความสามารถที่จะแลกเปลี่ยนก๊าซคาร์บอนไดออกไซด์กับออกซิเจนได้  แต่ไม่มีความสามารถที่จะสร้างเมือกมาปกคลุมลำตัวเพื่อช่วยในการจำศีลในฤดูแล้งได้ และอวัยวะที่ช่วยในการหายใจที่ทำหน้าที่คล้ายกับปอดของสัตว์บกก็มีเพียงชิ้นเดียว 

อีกทั้งยังมีรูปร่างที่แตกต่างออกไป กล่าวคือ มีดวงตาที่กลมโตเห็นได้ชัดเจน เกล็ดมีขนาดใหญ่เห็นได้ชัดเจน เป็นแบบ Cosmoid คือ เกล็ดลื่น ลักษณะเรียบ และมีขนาดใหญ่ ซึ่งไม่ปรากฏแล้วในปลาชนิดอื่นในปัจจุบัน

ปลาปอดออสเตรเลีย ไม่สามารถที่อาศัยอยู่ใต้น้ำได้เป็นระยะเวลานานเท่าปลาปอดจำพวกอื่น โดยจะขึ้นมาฮุบอากาศหายใจเป็นระยะ ๆ ในช่วงฤดูแล้งที่แหล่งน้ำที่อาศัยแห้งขอด ปลาปอดออสเตรเลียจะอยู่นิ่ง ๆ ขึ้นมาฮุบอากาศหายใจเพียงครั้งละ 1-2 ครั้งต่อชั่วโมงเท่านั้น

พบกระจายพันธุ์อยู่ในพื้นที่ชุ่มน้ำที่เป็นพื้นที่ ๆ มีคุณภาพน้ำในเกณฑ์ดี มีปริมาณออกซิเจนละลายในน้ำสูง สภาพกระแสน้ำไหลเอื่อย ๆ พบในรัฐควีนส์แลนด์และนิวเซาท์เวลส์ในประเทศออสเตรเลียเพียงที่เดียวในโลกเท่านั้น กินอาหารจำพวกกบ, ลูกอ๊อด, ปลา, กุ้ง, ไส้เดือน, หอย, พืชน้ำ รวมถึงผลไม้ที่ตกลงมาจากต้นด้วย  อีกทั้งยังสามารถสร้างกระแสไฟฟ้าแบบอ่อน ๆ เพื่อค้นหาอาหารที่ซุกซ่อนอยู่ตามซอกหินได้อีกด้วย  ขนาดลำตัวเมื่อโตเต็มที่ยาวได้มากกว่า 1.2 เมตร น้ำหนักกว่า 20 กิโลกรัม และเชื่อว่ามีอายุได้มากกว่า 70 ปี

สถานะปัจจุบันของปลาปอดออสเตรเลีย นับว่าใกล้สูญพันธุ์จากแหล่งธรรมชาติมากแล้ว ได้รับการอนุรักษ์ตามกฎหมายของออสเตรเลีย อีกทั้งยังบมีชื่อติดอยู่ในบัญชีรายชื่อหมายเลข 2 (Appendix II) ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (ไซเตส) ที่จะมีการค้าขายหรือครอบครองต้องได้รับการอนุญาตจากทางการเสียก่อน โดยได้รับการขึ้นทะเบียนตั้งแต่วันที่ 1 กรกฎาคม ค.ศ. 1975

แต่ปัจจุบัน ได้มีการเพาะขยายพันธุ์ปลาปอดออสเตรเลียในบ่อเพาะเลี้ยงได้แล้ว ทำให้ปลาปอดออสเตรเลียกลายเป็นปลาสวยงามอีกชนิดหนึ่งของผู้ที่ชื่นชอบการเลี้ยงปลาตู้ แต่ทว่ามีราคาซื้อขายที่แพงมาก อีกทั้งลูกปลาเมื่อเกิดขึ้นมาใหม่ได้ระยะหนึ่ง จะทำการฝังชิพเพื่อระบุถึงตัวปลาด้วย และเมื่อมีการซื้อขายกันก็ต้องมีหนังสืออนุญาตอย่างถูกต้องตามกฎหมาย  ซึ่งปลาปอดออสเตรเลียมีนิสัยไม่ดุร้ายก้าวร้าวเหมือนเช่นปลาปอดที่พบในทวีปแอฟริกา ซึ่งผู้เลี้ยงสามารถให้กินอาหารสำเร็จรูปได้ โดยลูกปลาปอดออสเตรเลียที่เกิดใหม่จะไม่มีพู่เหงือกพิเศษเหมือนปลาปอดจำพวกอื่น และมีอัตราการเจริญเติบโตที่เร็วมากในขวบปีแรก จากนั้นจะค่อย ๆ โตช้าลง

## อ้างอิง

* 
* 
* 

## แหล่งข้อมูลอื่น
* Native Fish Australia – ปลาปอดออสเตรเลีย

หมวดหมู่:ปลาปอด
หมวดหมู่:ปลาที่พบในประเทศออสเตรเลีย
หมวดหมู่:ปลาตู้
หมวดหมู่:ปลาชนิดเดียว
ฮาร์ดคอร์ ฮอลลี

**รอเบิร์ต วิลเลียม ฮาเวิร์ด** (Robert William Howard); 29 มกราคม ค.ศ. 1963 เป็นนักมวยปล้ำอาชีพชาวอเมริกันที่รู้จักดีกับ WWE ภายใต้ชื่อบนสังเวียน **เธอร์แมน "สปาร์กี" ปลัก** (Thurman "Sparky" Plugg), **บ็อบ "สปาร์ก ปลัก" ฮอลลี** (Bob "Spark Plug" Holly), **บอมบาสติก บ็อบ** (Bombastic Bob) และ **ฮาร์ดคอร์ ฮอลลี**‎ (Hardcore Holly) เริ่มทำงานให้กับ WWE ตั้งแต่ปี 1995 จนถึงปี 2007 เขาจับคู่แท็กทีมกับโคดี โรดส์คว้าแชมป์โลกแท็กทีม 1 สมัย แต่ถูกโคดีหักหลัง แล้วเอาแชมป์ให้กับเท็ด ดีบีอาซีคู่แท็กทีมคนใหม่ของโคดี

## ประวัติในวงการมวยปล้ำ
Hardcore Holly เริ่มปล้ำตั้งแต่ช่วงปลายยุค 1980 และกลายเป็นที่รู้จักในวงการมวยปล้ำอาชีพจากการทำงานในหลายสมาคม แต่โด่งดังสุด ๆ ใน WWE (เดิมคือ WWF) เขามีภาพลักษณ์เป็นนักปล้ำ “แข็งแกร่ง ดุดัน” ที่เน้นสไตล์การปล้ำแบบฮาร์ดคอร์ (Hardcore Wrestling) และใช้กลยุทธ์การต่อสู้แบบรุนแรง เช่น อาวุธและการใช้สภาพแวดล้อมให้เป็นประโยชน์ ได้ชื่อเสียงจากการปล้ำแบบ “Hardcore” และมีบทบาทสำคัญในช่วงยุค Attitude Era เป็นที่รู้จักจากสโลแกนและบุคลิกดุดัน เช่น “Hardcore means no rules”

## บุคลิกและผลงานเด่น
Hardcore Holly โดดเด่นในฐานะนักปล้ำสายฮาร์ดคอร์ที่ไม่กลัวความเจ็บ เขามีบทบาทสำคัญในช่วง Attitude Era ของ WWE และมักจะมีแมตช์สุดโหด เช่น แมตช์ Hardcore Match และ Street Fight
นอกจากนี้เขายังเป็นที่จดจำในฐานะนักมวยปล้ำที่สอนและช่วยพัฒนานักมวยปล้ำรุ่นใหม่ ๆ ภายใน WWE

## การเกษียณ
Hardcore Holly ถอนตัวจากการปล้ำระดับเต็มเวลาในช่วงปี 2008 แต่ยังคงมีการปรากฏตัวพิเศษใน WWE และร่วมงานกับวงการปล้ำในฐานะผู้ฝึกสอนและที่ปรึกษา

## แชมป์และรางวัล
***Kamikaze Pro**
**KP Championship (1 time)
***[[Pro Wrestling Illustrated]]**
**PWI ranked him #**41** of the top 500 best singles wrestlers in the PWI 500 in 2000
**PWI ranked him #**391** of the 500 best singles wrestlers of the PWI Years in 2003
***[[WWE|World Wrestling Federation / Entertainment]]**
**WWF Hardcore Championship (6 times)
**NWA World Tag Team Championship (1 time) – with Bodacious Bart
**World Tag Team Championship (3 times) – with The 1–2–3 Kid (1), Crash Holly (1) and Cody Rhodes (1)
***World Wrestling Organization**
**WWO Tag Team Championship (1 time) – with Ron Starr
**WWO United States Heavyweight Championship (1 time)

## บรรณานุกรม
**The Hardcore Truth: The Bob Holly Story* (2013) (with Ross Williams)

## ผลงานแสดง

## อ้างอิง

## แหล่งข้อมูลอื่น

*
*''The Hardcore Truth'' at Google Books
*
*

หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพจากรัฐไอโอวา
หมวดหมู่:บุคคลจากรัฐแอละแบมา
หมวดหมู่:บุคคลจากรัฐออริกอน
ยูแน็ส กาบูล

**ยูแน็ส กาบูล** () เกิดเมื่อวันที่ 4 มกราคม ค.ศ. 1986 นักฟุตบอลชาวฝรั่งเศส ปัจจุบันเล่นตำแหน่งกองหลังในพรีเมียร์ลีกกับสโมสรฟุตบอลวอตฟอร์ด เขาเคยเล่นตำแหน่งกองกลาง

## อ้างอิง

## แหล่งข้อมูลอื่น

* 
* 
* Younès Kaboul profile at the Tottenham Hotspur website
* 
* 
* Younes Kaboul at football-lineups.com 
* Premier League profile 

หมวดหมู่:นักฟุตบอลชาวฝรั่งเศส
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นในพรีเมียร์ลีก
หมวดหมู่:บุคคลจากจังหวัดโอต-ซาวัว
หมวดหมู่:กองหลังฟุตบอล
บุญอมตูก

**บุญอมตูก** () เป็นเทศกาลน้ำของกัมพูชา เป็นประเพณีที่จัดขึ้นทุกปีในเดือนพฤศจิกายน ทุกจังหวัดและทุกเมืองทั่วประเทศจัดงานเฉลิมฉลองเทศกาลดังกล่าว โดยมีการเฉลิมฉลองใหญ่ที่สุดจัดขึ้นในพนมเปญ เมืองหลวงของประเทศ บุญอมตูกกินระยะเวลาสามวัน จัดขึ้นเพื้อระลึกถึงการสิ้นสุดของฤดูฝน เช่นเดียวกับการเปลี่ยนทิศทางการไหลของแม่น้ำตนเลสาบ นอกจากนี้ยังมีการจัดการแข่งเรือและคอนเสิร์ต ซึ่งดึงดูดหลายล้านคนให้เข้าร่วมเฉลิมฉลองด้วย

การแข่งเรือในเทศกาลดังกล่าวเป็นประเพณีซึ่งมีอายุมากกว่าหนึ่งพันปี เพื่อระลึกถึงอำนาจของจักรวรรดิขะแมร์ในสมัยโบราณ 

บุญอมตูกมีที่มาจากอาณาจักรเมืองพระนคร เมื่อพระมหากษัตริย์ทรงปรารถนาจะทดสอบความองอาจด้านการต่อสู้ของนักรบ โดยจัดการแข่งขันขึ้น การแข่งเป็นรูปแบบหนึ่งของการฝึกฝนและเป็นวิธีการซึ่งพระมหากษัตริย์ทรงเลือกนักรบของพระองค์ วิธีการดังกล่าวคล้ายคลึงกับการจัดการประลองยุทธ์ของอัศวินในสมัยกลางของยุโรป

ประติมากรรมแกะสลักในวิหารกัมพูชาที่ปราสาทบายนและปราสาทบันทายฉมาร์มีการพรรณนาถึงการรบทั้งหลายที่รบกันบนน้ำ ในทางจิตวิญญาณ เทศกาลดังกล่าวเป็นโอกาสที่จะบูชาพระพุทธเจ้าจากการเก็บเกี่ยวข้าวตลอดปีและขอฝนที่เพียงพอแก่การเพาะปลูกในปีต่อไป นอกจากนี้ยังมีพิธีกรรมอีก 3 อย่างระหว่างเทศกาล

ระหว่างเทศกาลดังกล่าวได้เกิดเหตุเหยียบกันเสียชีวิตครั้งใหญ่ใน พ.ศ. 2553 เช่นเดียวกับมีคนพายเรือ 5 คนจมน้ำเสียชีวิต ใน พ.ศ. 2551 และคนพายเรืออีก 1 คน จมน้ำเสียชีวิตระหว่างการแข่งเรือใน พ.ศ. 2552

## อ้างอิง

หมวดหมู่:วัฒนธรรมเขมร
หมวดหมู่:ประเพณีเขมร
ทีแอลซี: เทเบิล แลดเดอร์ แอนด์ แชร์ (2010)

**ทีแอลซี: เทเบิล แลดเดอร์ แอนด์ แชร์ (2010)** เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ หรือ ดับเบิลยูดับเบิลยูอี จัดขึ้นหลังศึกเซอร์ไวเวอร์ ซีรีส์ (2010) เมื่อวันที่ 19 ธันวาคม ค.ศ. 2010 ในสนามโตโยต้า เซ็นเตอร์ ในเมืองฮิวสตัน, รัฐเท็กซัส สหรัฐอเมริกา โดยแมทช์การปล้ำเป็นแบบ โต๊ะ, บันได และ เก้าอี้ และรวมนักมวยปล้ำจาก รอว์ และ สแมคดาวน์

สำหรับประเทศไทย ศึก**ทีแอลซี: เทเบิล แลดเดอร์ แอนด์ แชร์ (2010)** มีออกอากาศทาง ทรูวิชั่นส์ ช่อง ทรูสปอร์ต ในวันอาทิตย์ที่ 2 มกราคม 2011 ซึ่งช้ากว่าสหรัฐอเมริกาถึง 2 สัปดาห์

## ผล

## เกร็ดความรู้
*เป็นครั้งในประวัติศาสตร์ดับเบิลยูดับเบิลยูอี ที่มีแมทช์การปล้ำจับฟาดโต๊ะเกิดขึ้นในแมทช์การปล้ำหญิง

## ดูเพิ่ม
* ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official TLC: Tables, Ladders & Chairs website

หมวดหมู่:ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
หมวดหมู่:มวยปล้ำอาชีพในปี พ.ศ. 2553
หมวดหมู่:มวยปล้ำอาชีพในรัฐเท็กซัส

หมวดหมู่:มวยปล้ำอาชีพในฮิวสตัน (รัฐเท็กซัส)
ปลาปอดอเมริกาใต้

**ปลาปอดอเมริกาใต้** () เป็นปลาปอดชนิดหนึ่ง มีชื่อวิทยาศาสตร์ว่า *Lepidosiren paradoxa* อยู่ในวงศ์ Lepidosirenidae จัดเป็นสิ่งมีชีวิตเพียงชนิดเดียวเท่านั้นที่อยู่ในสกุลนี้และวงศ์นี้

ปลาปอดอเมริกาใต้ มีลักษณะโดยรวมแล้วคล้ายกับปลาปอดที่พบในทวีปแอฟริกา (*Protopterus* spp.) แต่จะมีรูปร่างที่เพรียวยาว เมื่อยังเล็ก จะมีพู่เหงือกเหมือนสัตว์ครึ่งบกครึ่งน้ำจำพวกซาลาแมนเดอร์ ซึ่งจะใช้อวัยวะส่วนนี้ช่วยในการหายใจ จนกระทั่งอายุได้ราว 7 สัปดาห์ อวัยวะส่วนนี้จะหายไป และจะมีสีเหลืองเป็นจุดเป็นแต้มกระจายไปทั่วลำตัว แลดูสวยงาม

ปลาปอดอเมริกาใต้จัดเป็นปลาปอดโลกใหม่ ที่มีพัฒนาการจากปลาปอดในยุคก่อนประวัติศาสตร์ ไม่เหมือนปลาปอดโลกเก่าอย่าง ปลาปอดออสเตรเลีย (*Neoceratodus forsteri*) โดยจะมีถุงลมจำนวนหนึ่งคู่ มีอวัยวะที่ทำหน้าที่คล้ายปอดของมนุษย์หนึ่งคู่  มีครีบอกและครีบส่วนล่างเป็นเส้นยาวเห็นได้ชัดเจน โดยที่ไม่มีก้านครีบ ซึ่งครีบตรงส่วนนี้เมื่อขาดไปแล้ว สามารถงอกใหม่ได้

โตเต็มที่ประมาณ 125 เซนติเมตร มีอายุสูงสุดราว 8 ปี ตามีขนาดเล็ก ปลาตัวเต็มวัยมีลำตัวสีเทาคล้ำหรือสีดำ กินอาหารได้ทั้งพืชและสัตว์ ได้แก่ หอย, กุ้ง, ปลาขนาดเล็ก, แมลงน้ำ รวมถึงเห็ดรา ในขณะที่ยังเล็กจะกินอาหารจำพวกสัตว์เพียงอย่างเดียว พบกระจายพันธุ์ในแม่น้ำสาขาต่าง ๆ ที่เป็นสาขาของแม่น้ำอเมซอน เช่น แม่น้ำปารานา ขณะเดียวกันปลาปอดอเมริกาใต้ก็ตกเป็นอาหารของสัตว์ใหญ่กว่าชนิดอื่นด้วย

สามารถดำรงชีวิตในแหล่งน้ำที่มีปริมาณออกซิเจนต่ำได้เป็นอย่างดี เมื่อถึงฤดูแล้งที่น้ำแห้งขอด ปลาปอดอเมริกาใต้จะขุดหลุมลึกประมาณ 30–50 เซนติเมตร และจะใช้โคลนปิดปากหลุมไว้เพื่อการจำศีล ลดการเผาผลาญพลังงาน จนกว่าจะถึงฤดูฝนที่ปริมาณน้ำจะกลับมามากดังเดิม

มีพฤติกรรมในการขยายพันธุ์ คือ พ่อแม่ปลาจะขุดหลุมลึกประมาณ 1.5 เมตร เพื่อสร้างเป็นรัง โดยที่ปลาตัวผู้จะทำหน้าที่ดูแลตัวอ่อน ตัวผู้จะเพิ่มปริมาณออกซิเจนในหลุม เพราะช่วงฤดูวางไข่ ครีบหางจะพัฒนาให้มีเส้นเลือดบริเวณนั้นเป็นจำนวนมาก เหงือกที่คล้ายโครงสร้างของขนนก ซึ่งจะทำหน้าที่ตรงข้ามกับเหงือก คือ จะทำหน้าที่ปล่อยออกซิเจนออกจากเลือด และรับคาร์บอนไดออกไซด์ และเนื้อเยื่อหายไปหลังจากช่วงสิ้นสุดฤดูกาลวางไข่

นอกจากนี้แล้ว ในทางวิทยาศาสตร์ เมื่อปี ค.ศ. 2024 มีการค้นพบว่า ปลาปอดอเมริกาใต้เป็นสัตว์ที่มีจีโนมใหญ่ที่สุดในบรรดาสัตว์โลกทั้งหมด โดยมีขนาดโครงสร้างของจีโนมหรือข้อมูลทางพันธุกรรมใหญ่กว่าของมนุษย์ประมาณ 30 เท่า ความยาวของดีเอ็นเอในแต่ละเซลล์จะมีความยาวเกือบ 60 เมตร ในขณะที่จีโนมของมนุษย์มีความยาวเพียง 2 เมตรเท่านั้น แต่ทว่าก็ยังมิใช่เป็นสิ่งมีชีวิตที่มีจีโนมขนาดใหญ่ที่สุดในโลก

ปลาปอดอเมริกาใต้ นิยมเลี้ยงเป็นปลาสวยงาม เป็นปลาที่มีนิสัยไม่ดุร้ายก้าวร้าวเหมือนปลาปอดที่พบในทวีปแอฟริกา จึงสามารถเลี้ยงรวมกับปลาชนิดอื่นที่มีขนาดใหญ่กว่าในตู้เลี้ยงได้เป็นอย่างดี โดยผู้เลี้ยงสามารถให้กินอาหารสำเร็จรูปได้ด้วย

## อ้างอิง

## แหล่งข้อมูลอื่น
*รูปและข้อมูลปลาปอดอเมริกาใต้จาก Fishbase.org

หมวดหมู่:ปลาปอด
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:ปลาชนิดเดียว
ทางแยกต่างระดับหนองขรี

**ทางแยกต่างระดับหนองขรี** () ตั้งอยู่บนจุดตัดของทางหลวงแผ่นดินหมายเลข 41 และ ทางหลวงแผ่นดินหมายเลข 4153 ที่อำเภอพุนพิน จังหวัดสุราษฎร์ธานี

## รูปแบบของทางแยกต่างระดับ
* สะพานข้ามทางหลวงของทางหลวงแผ่นดินหมายเลข 41 ช่วงอำเภอพุนพิน-ชุมพร และชุมพร-อำเภอพุนพิน
* ถนนระดับดินจาก ทางหลวงแผ่นดินหมายเลข 4153 ฝั่งขาออก เลี้ยวขวาเข้าสู่ทางหลวงแผ่นดินหมายเลข 41 และถนนระดับดินจาก ทางหลวงแผ่นดินหมายเลข 41 เลี้ยวซ้ายและลอดใต้สะพานข้ามถนน เข้าสู่ทางหลวงแผ่นดินหมายเลข 4153
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* ทุกเส้นทางมีสะพานข้ามแยกและเส้นทางเลี้ยวเข้าหาถนนโดยตรง

หนองขรี
หนองขรี
จากเหมาถึงโมซาร์ท

**จากเหมาถึงโมซาร์ท** ()  เป็นภาพยนตร์สารคดีโดยเมอร์เรย์ เลิร์นเนอร์ ผู้กำกับชาวอเมริกัน เกี่ยวกับการเผยแพร่วัฒนธรรมตะวันตกเข้าไปในประเทศจีนในช่วงปลายทศวรรษ 1970 หลังสิ้นสุดการปฏิวัติวัฒนธรรม เป็นการติดตามถ่ายทำการเดินทางของไอแซก สเติร์น นักไวโอลินระดับโลก และครูสอนดนตรีที่ได้รับเชิญให้เดินทางท่องเที่ยวไปตามสถานที่ต่างๆ ในประเทศจีน เพื่อ "แลกเปลี่ยนทางวัฒนธรรม" ช่วงเดือนมิถุนายน ค.ศ. 1979 เป็นเวลาสามสัปดาห์   และโดยที่ไม่ได้ตั้งใจไว้ตั้งแต่แรก สเติร์นได้จัดแสดงคอนเสิร์ต บรรยายชั้นเรียนดนตรีคลาสสิก และจัดเวิร์กช็อปให้กับเยาวชนจีนจากเมืองต่างๆ ตามรายทาง 

ชื่อภาพยนตร์ "จากเหมาถึงโมซาร์ท" มาจากฉากการพูดคุยกันระหว่างสเติร์น กับหลี เต๋อลุ่น ผู้อำนวยเพลงวงเซ็นทรัลฟิลฮาร์โมนิกออร์เคสตรา เมื่อพบกันครั้งแรก หลีได้วิเคราะห์ดนตรีของโมซาร์ทให้สเติร์นฟัง โดยวิธีการเปรียบเทียบแบบมาร์กซิสต์ของเหมา เจ๋อตง   หลีได้เปิดเผยในบทสัมภาษณ์พิเศษที่รวมอยู่ในดีวีดีฉบับปี 2001 ว่า จริงๆ แล้วเขาไม่ได้คิดอย่างนั้น แต่เนื่องจากบรรยากาศทางการเมืองของจีนในปี 1979 ขณะถ่ายทำภาพยนตร์ ซึ่งปกครองโดยพรรคคอมมิวนิสต์จีน ทำให้เขาต้องพูดถึงทุกเรื่องไปในเชิงสนับสนุนลัทธิเหมา 

ภาพยนตร์ได้ถ่ายทำการแสดงของไอแซก สเติร์น ร่วมกับหลี เต๋อลุ่น และการฝึกซ้อม สาธิตการเล่นดนตรีของนักดนตรีระดับเยาวชนหลายคน ในเวลาต่อมาสเติร์นได้สนับสนุนให้เด็กหลายคนได้รับการศึกษาในต่างประเทศ และกลายเป็นนักดนตรีคลาสสิกในระดับนานาชาติ เช่น หวัง เจี้ยน (Jian Wang) เด็กชายนักเชลโลวัย 11 ปี  ฉู่ เหว่ยหลิง (Vera Tsu) เด็กหญิงนักไวโอลินวัย 11 ปี  และชุน ผาน (Pan Chun) เด็กชายนักเปียโนวัย 8 ปี 

ภาพยนตร์เรื่องนี้ได้รับรางวัลออสการ์สาขาภาพยนตร์สารคดียอดเยี่ยม ประจำปี 1980  และเข้าฉายในเทศกาลภาพยนตร์เมืองคานส์ ประจำปี 1981 

หลังการเสียชีวิตของสเติร์นในปี 2001 ได้มีการผลิตภาพยนตร์เรื่องนี้จำหน่ายในรูปแบบดีวีดี โดยเพิ่มเติมภาพการแสดงดนตรีร่วมกันอีกครั้งของสเติร์นกับหลี เต๋อลุ่น ในยี่สิบปีหลังเหตุการณ์ในภาพยนตร์ พร้อมกับบทสัมภาษณ์สามนักดนตรีเยาวชน ที่มีชื่อเสียงในระดับโลกไปแล้ว 

## อ้างอิง

## แหล่งข้อมูลอื่น
* 
* From Mao to Mozart full version viewable on YouTube.

หมวดหมู่:ภาพยนตร์อเมริกัน
หมวดหมู่:ภาพยนตร์สารคดี
หมวดหมู่:ภาพยนตร์ที่ออกฉายในปี พ.ศ. 2523
หมวดหมู่:ภาพยนตร์สารคดียอดเยี่ยม รางวัลออสการ์
หมวดหมู่:ภาพยนตร์ที่ถ่ายทำในประเทศจีน
มหาวิทยาลัยกอมปลูเตนเซแห่งมาดริด

200px|thumb|right|สำนักงานอธิการบดี
**มหาวิทยาลัยกอมปลูเตนเซแห่งมาดริด** (  ) เป็นมหาวิทยาลัยรัฐในสังกัดแคว้นมาดริด ประเทศสเปน

## มหาวิทยาลัยกอมปลูเตนเซในปัจจุบัน
มหาวิทยาลัยกอมปลูเตนเซแห่งมาดริดเป็นสถาบันการศึกษาที่สำคัญของสเปนมาตั้งแต่คริสต์ศตวรรษที่ 18 และมีความสำคัญมากในสมัยสงครามกลางเมืองสเปน รวมทั้งหลังการตายของเผด็จการจมพลฟรังโกจนถึงการสถาปนาระบอบประชาธิปไตย และในปัจจุบ้นมหาวิทยาลัยมีจำนวนนักศึกษามากเป็นอันดับสองของสเปน รองจาก UNED ซึ่งเป็นมหาวิทยาลัยเปิด

มหาวิทยาลัยมีห้องสมุดขนาดใหญ่อันดับที่สองของสเปน รองมาจากห้องสมุดแห่งชาติสเปน

## วิทยาเขต
### วิทยาเขตมองโคลอา ในตัวเมืองมาดริด
* สำนักวิชาสถิติศาสตร์
* สำนักวิชาพยาบาลศาสคร์ กายภาพบำบัดและบาทาวิทยา
* คณะศิลปกรรมศาสตร์
* คณะชีววิทยา
* คณะศึกษาศาสตร์
* คณะฟิสิกส์
* คณะธรณีวิทยา
* คณะสารสนเทศศาสตร์
* คณะคณิตศาสตร์
* คณะเคมี
* คณะนิติศาสตร์
* คณะเภสัชศาสตร์
* คณะปรัชญา
* คณะอักษรศาสตร์
* คณะภูมิศาสตร์และประวัติศาสตร์
* คณะเทคโนโลยีสารสนเทศ
* คณะแพทยศาสตร์
* คณะทันตแพทยศาสตร์
* คณะสัตวแพทยศาสตร์

### วิทยาเขตโซโมสซากวาส เทศบาลโปโซลาโอ เด อาลากอร์น
* คณะรัฐศาสตร์และสังคมศาสตร์
* คณะเศรษฐศาสตร์และบริหารธุรกิจ
* คณะจิตวิทยา
* สำนักวิชาสังคมสงเคราะห์ศาสตร์

### โครงการจัดตั้งวิทยาเขตอะรันโฆเอส
* CES Felipe II

### สถานที่อื่น ๆ
* สำนักวิชาการบริหารธุรกิจ
* สำนักวิชาการสายตา
* สำนักวิชาบรรณสารศาสตร์

## อ้างอิง


กอมปลูเตนเซแห่งมาดริด
หมวดหมู่:สิ่งก่อสร้างในแคว้นมาดริด
อาหารคูเวต

250px|right|thumb|''Machboos''
**อาหารคูเวต**เป็นวัฒนธรรมที่โดดเด่นอย่างหนึ่งของชาวคูเวต อาหารประจำชาติของคูเวตที่รู้จักกันดีคือ machboos () ประกอบด้วยเนื้อแกะหรือไก่วางข้างบนหรือผสมในข้าวหุงสุกอาหาร จะทำและเสิร์ฟอาหารครั้งละมาก ๆ และเป็นเรื่องปกติเป็นอย่างยิ่งสำหรับที่จะเชิญแขกไปรับประทานอาหารร่วมกันกับครอบครัวของตน อาหารคูเวตได้รับอิทธิพลจากอาหารอินเดีย เปอร์เซีย เมดิเตอร์เรเนียนและ Najdi (ที่อยู่ตอนกลางของคาบสมุทรอาหรับ)

## ตัวอย่างอาหารคูเวต
* Qouzi อาหารประจำชาติซึ่งประกอบด้วยเนื้อแกะย่างยัดไส้ด้วยข้าว ไก่ ไข่ และส่วนผสมอื่น ๆ 
* Machboos จานที่ทำด้วยเนื้อแกะหรือไก่พร้อมข้าวที่หุงด้วยน้ำซุปแกะหรือไก่
* Gers Ogaily เค้กแบบดั้งเดิมทำด้วยแป้ง ไข่ น้ำตาล กระวาน และใส่สีเหลือง เสิร์ฟกับน้ำชา
* Harees  ข้าวสาลีต้มกับเนื้อบดแล้วมักจะราดด้วยน้ำตาลอบเชย
* Jireesh (Yireesh) ส่วนประกอบของไก่หรือเนื้อแกะ มะเขือเทศ และเครื่องเทศบางอย่าง
* Gabout (Gabboot) เกี๊ยวแป้งในสตูเนื้อ
* บิรยานี (Biryani) ข้าวหุงกับไก่หรือเนื้อแกะ ได้รับอิทธิพลจากอาหารอินเดีย เป็นที่นิยมโดยทั่วไปในคูเวต
* Mutabbaq samak เนื้อปลาวางบนข้าวที่หุงด้วยซุปปลา
* Balaleet บะหมี่หวานสีเหลืองกินกับไข่เจียว
* Ghuraiba คุกกี้ที่กินกับกาแฟอาหรับ
* Mumawwash ข้าวหุงกับถั่วเลนทิลสีดำ โรยหน้าด้วยกุ้งแห้ง
* Zalabia แป้งทอดแช่ในน้ำเชื่อมสีเหลือง 
* Lugaimat แป้งหมักด้วยยีสต์แช่ในน้ำเชื่อมสีเหลือง 

## อ้างอิง

*DiPiazza, Francesca Davis, 2006 ''Kuwait in Pictures'', Twenty-First Century Books, p.56- 57, ISBN 0822565897
*O'Shea, Maria, 1999, ''Kuwait'', Marshall Cavendish p.114- 121, ISBN 0761408711
*Riolo, Amy, 2007, ''Arabian Delights: Recipes & Princely Entertaining Ideas from the Arabian Peninsula'', Capital Books, p.23- 24, ISBN 1933102551
เอ็ดเวิร์ด มายา

**เอ็ดเวิร์ด มายา** () เกิดเมื่อวันที่ 29 มิถุนายน ค.ศ. 1986 ในบูคาเรสต์ เป็นนักดนตรี โปรดิวเซอร์ นักแต่งเพลง ชาวโรมาเนีย เขาจบการศึกษาจากโรงเรียนอีเนสกูมิวสิกไฮสคูล ในบูคาเรสต์ จากนั้นศึกษาที่บูคาเรสต์คอนเซอร์วาทอรี

ฤดูร้อนปี ค.ศ. 2009 มายาออกเพลงแรกในฐานะศิลปินกับเพลง "Stereo Love" ติดอันดับ 2 บนโรมาเนียนซิงเกิ้ลส์ชาร์ตส ต่อมาในปีนั้นเพลงนี้ก็กลายเป็นฮิตในคลับทั่วโลก และเพลงติดชาร์ตป็อปในเนเธอร์แลนด์ สหราชอาณาจักรและเบลเยี่ยม "Stereo Love" ยังเป็นเพลงที่ติดชาร์ตในยูโรเปียนท็อปฮอต 100 ยาวนานที่สุดคือ ติดต่อกัน 52 สัปดาห์

## อ้างอิง

หมวดหมู่:นักดนตรีชาวโรมาเนีย
อาหารบาห์เรน

**อาหารบาห์เรน**แบบดั้งเดิมส่วนใหญ่ประกอบด้วยปลา เนื้อ และข้าว อาหารดั้งเดิมอย่างหนึ่งคือ machboos () ทำจากเนื้อหรือปลาเสิร์ฟพร้อมข้าว อาหารอีกอย่างหนึ่งที่รู้จักกันดีคือ muhammar () ซึ่งเป็นข้าวหวานที่เสิร์ฟกับน้ำตาล ชาวบาห์เรนยังกินอาหารอาหรับอื่น ๆ เช่น falafel ซึ่งเป็นถั่วชิกพีทอดเสิร์ฟในขนมปังและ shawarma ซึ่งเป็นเนื้อแกะหรือไก่ย่างด้วยการหมุนยัดไส้ในขนมปังพิตา ขนมพื้นบ้าน ได้แก่ samboosa และขนมอบ

ส่วนที่สำคัญของอาหารบาห์เรนคือปลาสดของอ่าวเปอร์เซียราชาของปลาคือปลาเก๋า (Hamour; ) ซึ่งรับประทานด้วยการย่าง ทอดหรือนึ่ง ปลาที่นิยมอื่น ๆ ได้แก่ Safi () (rabbitfish) ปลาทู (Chanad; ) และ Sobaity () ส่วนมากนิยมกินปลากับข้าว ช่วงที่อยู่ภายใต้การปกครองของอังกฤษทำให้การกินปลากับมันฝรั่งทอดเป็นที่นิยมในประเทศบาห์เรน

อาหารที่มีชื่อเสียงอีกอย่างหนึ่งคือ Qoozi () (Ghoozi) ซึ่งเป็นเนื้อแกะย่างยัดไส้ข้าว ไข่ต้ม หัวหอมและเครื่องเทศ ขนมปังแบนแบบดั้งเดิมที่เรียกว่า ค็อบซ์ () เป็นขนมปังแบนอบในเตาอบขนาดใหญ่พิเศษ มักจะกินกับซอส mahyawa ที่ทำจากปลา

ของหวานแบบดั้งเดิมที่นิยมมากที่สุดคือ Halwa Showaiter หรือ Halwa Bahraini มันเป็นเจลลี ทำด้วยแป้งข้าวโพด หญ้าฝรั่น และถั่วต่าง ๆ กาแฟเรียกว่า Gahwa () ถือเป็นส่วนหนึ่งของการต้อนรับแบบดั้งเดิมในประเทศบาห์เรน มักจะเสิร์ฟในหม้อกาแฟ ซึ่งเรียกว่า dalla () ในประเทศบาห์เรน จะให้บริการกาแฟในถ้วยเล็กที่ใช้เฉพาะกับกาแฟเรียกว่า finjan () Sheesha () แบบดั้งเดิมหรือมอระกู่ เป็นที่นิยมสูบในหมู่ชายบาห์เรนจำนวนมาก ให้บริการมอระกู่ในร้านกาแฟเปิดโล่งที่คนในท้องถิ่นสามารถไปพบปะพูดคุยกันขณะสูบมอระกู่ ปัจจุบันยังพบในการสูบมอระกู่ในร้านกาแฟ
ออลด์แลงไซน์

**"ออลด์แลงไซน์"** (, : หมายเหตุ เขียนเป็น "s" มากกว่า "z") เป็นบทกวีสกอตแลนด์ และเป็นเพลงที่ได้รับความนิยมเพลงหนึ่งโดยเฉพาะอย่างยิ่งในประเทศที่พูดภาษาอังกฤษ ตามประเพณีจะร้องเพื่อเฉลิมฉลองในการเริ่มต้นปีใหม่ในช่วงนาฬิกาตีเมื่อเที่ยงคืนพอดี นอกจากนั้นยังใช้ร้องในงานศพ พิธีสำเร็จการศึกษา และการร่ำลาในโอกาสอื่น เป็นต้น

ออลด์แลงไซน์เป็นบทกวีภาษาสกอตที่โรเบิร์ต เบิร์คส์เขียนขึ้นในปี 1788 แต่ยึดจากเพลงพื้นบ้านสกอตที่เก่าแก่กว่านั้น และเนื้อหาบางส่วนมาจากบัลลาด "Old Long Syne" ที่เจมส์ วัตสันพิมพ์ขึ้นในปี 1711 ชื่อ "Auld Lang Syne" หมายถึง "เมื่อเนิ่นนานมา" เนื้อเพลงส่วนใหญ่ว่าด้วยการให้อภัยและการลืมเรื่องบาดหมางที่ผ่านมา

## ทำนอง
\relative c' { \set Staff.midiInstrument = #"bagpipe" \key f \major \time 4/4 \partial 4 c4 | f4. f8 f4 a4 | g4. f8 g4 a4 | f4. f8 a4 c4 | d2. d4 | c4. a8 a4 f4 | g4. f8 g4 a4 | f4.( d8) d4( c4) | f2. d'4 | c4.( a8) a4( f4) | g4. f8 g4 d'4 | c4.( a8) a4( c4) | d2. d4 | c4. a8 a4 f4 | g4. f8 g4 a4 | f4.( d8) d4( c4) | f2. \bar "|." } \addlyrics { Should auld ac -- quain -- tance be for -- got and ne -- ver brought to mind? Should auld ac -- quain -- tance be for -- got and auld lang syne?
For auld lang syne, my jo, For auld lang syne. We'll tak a cup o' kind -- ness yet for auld lang syne }

## เนื้อร้อง

## ภาษาอื่น
[thumb|เพลงชาติ[เกาหลีใต้ตั้งแต่ปี 1945 ถึง 1948]]

ในไต้หวันใช้ทำนองเพลงนี้ในวันจบการศึกษาและในงานศพ ในญี่ปุ่นมีผู้แปลงเป็นเพลงชื่อ Hotaru no Hikari (แสงหิ่งห้อย) ใช้ในงานพิธีจบการศึกษาเช่นกัน นอกจากนั้นปราชญ์วรรณกรรมชาวอินเดีย รพินทรนารถ ฐากูร นำทำนองมาแต่งเป็น *About the Old Days* สำหรับในประเทศไทย มีการนำเพลง "ออลด์แลงไซน์" มาใส่เนื้อร้องภาษาไทย ใช้ชื่อเพลงว่า "สามัคคีชุมนุม" ผู้ประพันธ์เนื้อร้องเป็นภาษาไทยคือ เจ้าพระยาพระเสด็จสุเรนทราธิบดี

ในเกาหลี เพลงนี้ชื่อ "ชักบยอล" (작별, การอำลา) ซึ่งตั้งแต่ปี 1919 ถึง 1945 ใช้เป็นเพลงชาติของรัฐบาลพลัดถิ่นเกาหลี และระหว่างปี 1945 ถึง 1948 เป็นทำนองของเพลงชาติเกาหลี ส่วนเนื้อร้องยังใช้มาจนถึงเพลงชาติปัจจุบัน

## อ้างอิง

## แหล่งข้อมูลอื่น

หมวดหมู่:เพลงในคริสต์ศตวรรษที่ 18
หมวดหมู่:การฉลองปีใหม่
หมวดหมู่:เพลงสรรเสริญในทวีปยุโรป
หมวดหมู่:เพลงเกี่ยวกับมิตรภาพ
หม่อมเจ้าพระศีลวราลังการ (สอน)

**หม่อมเจ้าพระศีลวราลังการ** พระนามเดิม **หม่อมเจ้าสอน** หรือ**หม่อมเจ้าศร** ราชสกุล**เจษฎางกูร** เจ้าอาวาสวัดชนะสงครามราชวรมหาวิหาร รูปที่ 3 ทรงเป็นพระโอรสในสมเด็จพระเจ้าน้องยาเธอ เจ้าฟ้ากรมหลวงจักรเจษฎา ประสูติปีจอ จุลศักราช 1140 พ.ศ. 2321 ในสมัยกรุงธนบุรี ผนวชอยู่วัดชนะสงครามมาแต่รัชกาลที่ 1  ในปีพ.ศ. 2341 แต่ไม่ได้เข้าแปลพระปริยัติธรรมเป็นแต่หม่อมเจ้าพระสามัญ มีปรากฏพระประวัติของพระองค์ในปฐมวงษ์ ดังนี้ว่า  
* *"กรมหลวงจักรเจษฎานั้น ไม่ได้มีพระชายาเปนสำคัญ มีแต่หญิงบาทบริจาริกเปนอันมาก ประสูติหม่อมเจ้าชายหม่อมเจ้าหญิงก็เปนอันมาก แต่ควรจะออกชื่ออยู่องค์หนึ่ง คือ หม่อมเจ้าสอนซึ่งผนวชมาแต่อายุ 20 ปี ได้เล่าเรียนพระคัมภีร์พุทธวจนะอยู่บ้าง ภายหลังได้เลื่อนที่เปนหม่อมเจ้าราชาคณะปรากฏนามว่า หม่อมเจ้าศีลวราลังการ ได้เปน อธิบดีสงฆ์ในวัดชนะสงคราม"*

ในรัชกาลที่ 3 ปี พ.ศ. 2383 มีพระบรมราชโองการโปรดให้สถาปนาขึ้นเทียบชั้นพระราชาคณะ ดังนี้

“หม่อมเจ้าสร ได้ประพฤติพรหมจรรย์มาช้านาน กอปด้วยวิริยอุตสาหสึกษาคัมภีร์พุทธศาสนามาก ไม่มีอธิกรณ์อันใด อันหนึ่งให้ขุ่นเคืองใต้ฝ่าละอองทุลีพระบาท จึงพระกรุณาโปรดเกล้าโปรดกระหม่อมให้รับสมณบริขารเสมอพระราชาคณะ มีนิจภัตเดือนละ 3 ตำลึงแล้ว บัดนี้ทรงพระกรุณาโปรดเกล้าโปรดกระหม่อมว่าพระนามเดิมนั้นไม่ถูกทำนองในภาษามคธ สวดกรรมวาจาไม่ได้ จึงมีพระบรมราชโองการมาณบัณฑูรสุรสิงหนาท ดำรัสสั่งให้หม่อมเจ้าสรรับพระนามว่า หม่อมเจ้าศีลวราลังการ ให้สมควรแก่บรรพชิตในพระพุทธศาสนาจะได้สวดกรรมวาจาโดยง่าย ให้เจริญพระชนมายุศม์ วรรณ ศุข พล ศิริสวัสดิ์ในพระพุทธศาสนาเทิญ”

หม่อมเจ้าพระศีลวราลังการ ครองวัดชนะสงครามเป็นเวลา 37 ปี สิ้นชีพิตักษัย พ.ศ. 2410 ตามหมายรับสั่ง รัชกาลที่ 4 จ.ศ.1229 ว่า 

'“ณ วันเสาร์ ขึ้น 5 ค่ำ เดือน 9 ปีมะโรง สมฤทธิศก จะได้ยกหีบศพ หม่อมเจ้าพระศีลวราลังการไปเข้าเมรุวัดสระเกศครั้นเวลาบ่าย พระราชทานเพลิง”'

วันศุกร์ที่ 24 กรกฎาคม พ.ศ. 2411 เวลาบ่ายโมงเศษพระบาทสมเด็จพระจอมเกล้าเจ้าอยู่หัวเสด็จฯ ไปพระราชทานเพลิงพระศพ ณ วัดสระเกศราชวรมหาวิหาร ดังหมายรับสั่ง รัชกาลที่ 4 ร.ศ. 1230 ว่า

*“อนึ่งเวลาบ่ายโมงเศษ หมื่นจักตำรวจวังมาสั่งว่า พระยาพิมณเฑียณ รับพระบรมราชโองการใส่เกล้าฯ ทรงพระกรุณาโปรดเกล้าฯสั่งว่า จะเสด็จพระราชดำเนินทางสถลมารคแต่เกยหน้าประตูเทวราชดำรงษร์ ออกประตูเทวาพิทักษ์ตรงไปเลียบถนนบำรุงเมือง ตรงไปออกประตูสำราญราช ........ไปประทับพลับพลาวัดสระเกศพระราชทานเพลิงศพ หม่อมเจ้าศีลวราลังการ (และ) พระนมขำ ในพระบวรราชวัง ณ วัน 6ฯ5 9 ค่ำ เวลาบ่ายนั้นให้กรมเมืองไปทำตภานให้มั่นคงดีแล้ว กวาดแผ้วทางเสด็จในเมรุ (และ) พลับพลาให้เตรียนดีอย่าให้โรง..ภาษี..ซารากเอาศพ เน่า เปื่อยกีดขวาง ให้เร่งไปทำรับเสด็จให้ทันกำหนด อนึ่งให้พระคลังราชการจัดเสื่ออ่อน ลาดไปปูรับเสด็จในพลับพลา (และ) เมรุ ให้อย่างเคย.......”* 

หม่อมเจ้าพระศีลวราลังการ ครองวัดชนะสงคราม ราว 27 ปี สิริพระชันษา 89 ปี

## พงศาวลี



## อ้างอิง

หมวดหมู่:ภิกษุในสังกัดคณะสงฆ์มหานิกาย
หมวดหมู่:เจ้าอาวาสวัดชนะสงครามราชวรมหาวิหาร
หมวดหมู่:หม่อมเจ้าชาย
หมวดหมู่:พระราชาคณะชั้นสามัญ
หมวดหมู่:ราชสกุลเจษฎางกูร
หมวดหมู่:ภิกษุที่เป็นเจ้านายในราชวงศ์จักรี
อัลกาลาเดเอนาเรส

**อัลกาลาเดเอนาเรส** () เป็นเมืองมรดกโลกแห่งหนึ่ง ตั้งอยู่ในแคว้นมาดริด ประเทศสเปน

## ชื่อ
คนท้องถิ่นรู้จักเมืองนี้ในชื่อ  ส่วน  (‘ของแม่น้ำเอนาเรส’) จะใช้เมื่อจำเป็นที่จะต้องแยกเมืองในสเปนที่มีชื่ออัลกาลา (จากศัพท์ภาษาอาหรับว่า   ) เหมือนกัน

ส่วนชื่อในภาษาละติน  หมายถึง "บรรจบกัน"  
ซึ่งเป็นจุดที่น้ำในแม่น้ำ (หรือน้ำฝน) ไหลไปยังที่หนึ่ง (เช่น )

## อ้างอิง

## แหล่งข้อมูลอื่น

*
*University and Historic Precinct of Alacalá de Henares UNESCO collection on Google Arts and Culture
* Madrid-Alcalá

หมวดหมู่:เมืองในแคว้นมาดริด
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศสเปน